โดนแมวกัดกลางดึกครับผ่านมาประมาณ18ชม.แล้ว แผลไม่มีเลือดออกไม่ลึกมาก ยังไม่มีอาการอะไรกับรอยกัด ต้องไปพบแพทไหมครับ
สวัสดีค่ะ การโดนแมวกัดจนผิวหนังมีรอยแผล แม้จะไม่มีเลือดออก ก็อาจเสี่ยงต่อการติดเชื้อโรคพิษสุนัขบ้าได้ ดังนั้น ควรไปฉีดวัคซีนป้องกันพิษสุนัขบ้าค่ะ อย่างไรก็ตาม หากเป็นแมวที่เลี้ยงเอง และสามารถติดตามเฝ้าดูอาการได้ ก็อาจสังเกตอาการแมวไปก่อนก็ได้ เพราะหากแมวเป็นโรคพิษสุนัขบ้า ก็มักจะตายภายใน 4-5 วัน (จะตายเร็วกว่าสุนัข) ดังนั้น หากหลังจากนี้ไป 4-5 วัน แมวไม่ตาย แสดงว่าแมวไม่ได้เป็นโรคพิษสุนัขบ้า ซึ่งก็ไม่จำเป็นต้องไปฉีดวัคซีนพิษสุนัขบ้าค่ะอย่างไรก็ตาม หากในช่วง 5 ปีที่ผ่านมา ยังไม่เคยฉีดวัคซีนบาดทะยักกระตุ้น ก็ควรไปฉีดกระตุ้นด้วยค่ะ เพราะบาดแผลจากการโดนสัตว์กัดหรือข่วน ถือเป็นบาดแผลสกปรกค่ะและควรล้างทำความสะอาดแผลให้สะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น และหลีกเลี่ยงไม่ให้แผลโดนน้ำจนกว่าแผลจะหายค่ะ